b'\n_START_ARTICLE_\nFernand Vandernotte\n_START_PARAGRAPH_\nFernand Auguste Henri Marius Vandernotte (12. januar 1902 - 20. januar 1990) var en fransk roer._NEWLINE_Vandernotte vandt bronze i firer med styrmand ved OL 1936 i Berlin, sammen med sin bror Marcel Vandernotte, sin s\xc3\xb8n No\xc3\xabl Vandernotte (styrmand), Jean Cosmat og Marcel Chauvign\xc3\xa9. Der deltog i alt 16 lande i disciplinen, hvor Tyskland og Schweiz vandt henholdsvis guld og s\xc3\xb8lv foran den franske b\xc3\xa5d. Han deltog ogs\xc3\xa5 ved OL 1932 i Los Angeles, hvor han sammen med sin bror Marcel var med i franskm\xc3\xa6ndenes toer uden styrmand._NEWLINE_Vandernotte vandt desuden tre EM-medaljer, en s\xc3\xb8lvmedalje i firer med styrmand ved EM 1934, en bronzemedalje i toer uden styrmand ved EM 1930 og en bronzemedalje i toer med styrmand ved EM 1933.'